**TRALVU-Ευρωπαικό πρόγραμμα κατάρτισης δικηγόρων στο ευρωπαικό δίκαιο για τις ευάλωτες ομάδες μεταναστών-Σεμινάριο 22 Απριλίου 2024 στον ΔΣΑ**

Ο Δικηγορικός Σύλλογος Αθηνών επίσημα διαπιστευμένος φορέας στα όργανα της ευρωπαϊκής ένωσης, σε συνεργασία με το Ίδρυμα Ευρωπαίων Δικηγόρων (European Lawyers Foundation) και τους Δικηγορικούς Συλλόγους του Παρισιού, Παγκύπριο Δικηγορικό Σύλλογο, Εθνικό Συμβούλιο Δικηγορικών Συλλόγων Πολωνίας, Εθνικό Συμβούλιο Δικηγορικών Συλλόγων Ιταλίας, Εθνικό Συμβούλιο Δικηγορικών Συλλόγων Ισπανίας και Δικηγορικό Σύλλογο Ιρλανδίας συμμετέχει στο ευρωπαϊκό συγχρηματοδοτούμενο πρόγραμμα **“Training of lawyers on EU Immigration and Asylum Law 3 – TRALIM 3” (JUST-2021-JTRA-101046233)**

Το Πρόγραμμα χρηματοδοτείται σε ποσοστό 90/100 από το Πρόγραμμα της Ευρωπαϊκής Επιτροπής για την Δικαιοσύνη και μόλις σε ποσοστό 10/100 από τον συμβεβλημένο Δικηγορικό Σύλλογο Αθηνών. Στο πλαίσιο του προγράμματος TRALIM 3 θα πραγματοποιηθούν σεμινάρια κατάρτισης στην Ελλάδα και στις συμμετέχουσες χώρες του εξωτερικού για το μεταναστευτικό δίκαιο και το άσυλο, για τις ευάλωτες ομάδες και σύντομες επισκέψεις στο εξωτερικό (short visits), τα οποία θα ανακοινώνονται από την ιστοσελίδα του ΔΣΑ.

Συντονιστής του Προγράμματος για την Ελλάδα, **Νικόλαος Β.Κουτκιά**ς, Επικεφαλής της Ελληνικής Αντιπροσωπείας στην CCBE.

Σε εκτέλεση του προγράμματος θα πραγματοποιηθεί:

**-Σεμινάριο TRALVU (Training of lawyers on European Law relating to vulnerable groups of Migrants)στην Αθήνα 22 Απριλίου 2024 στην αίθουσα τελετών του ΔΣΑ «Μιχάλης Ζαφειρόπουλος» (Ακαδημίας 60, 1ος όροφος)**

Στο σεμινάριο αυτό θα συμμετάσχουν διακεκριμένοι Έλληνες ομιλητές που θα αναλύσουν το ευρωπαικό νομικό σύστημα και νομολογία που ρυθμίζει το δίκαιο μετανάστευσης και ασύλου για τις ευάλωτες ομάδες μεταναστών καθώς και δυο ξένοι ομιλητές που θα αναπτύσσουν το εφαρμοστέο δίκαιο για τις ευάλωτες ομάδες στην χώρα τους.

Επισυνάπτεται το πρόγραμμα με τις θεματικές ενότητες. Η παρούσα ανακοίνωση αφορά την πρόσκληση υποβολής συμμετοχών για το σεμινάριο της Αθήνας τα οποία **θα παρακολουθήσουν 40 δικηγόροι.** Θα συμμετέχουν επίσης δικηγόροι από τους δικηγορικούς συλλόγους εταίρους του προγράμματος (Ιταλία, Ιρλανδία, Πολωνία, Γαλλία, Κύπρος, Ισπανία).

**Στο χώρο του σεμιναρίου θα υπάρχει** υπηρεσία catering για τους συμμετέχοντες (buffet, soft drinks και καφές).

Το σεμινάριο είναι δωρεάν και  **θα πραγματοποιηθεί στην Αγγλική γλώσσα**. Απαραίτητη προϋπόθεση είναι η πολύ καλή γνώση της Αγγλικής.

Σε αυτούς που θα παρακολουθήσουν τα σεμινάρια θα χορηγηθεί **πιστοποιητικό** από το **Ίδρυμα Ευρωπαίων Δικηγόρων.**

Καλούνται όσοι Δικηγόροι ενδιαφέρονται να συμμετάσχουν στο σεμινάριο TRALVU της Αθήνας να αποστείλουν αίτηση συμμετοχής, στο email  [tsiri.an@dsa.gr](http://tsiri.an@dsa.gr/)  (κ. Τσίρη Αναστασία) **μέχρι τις 17 Απριλίου 2024.**